28 G. J. -VERB AM 



quibus ornatus fuerat, Professoris illo nullus alius ei gratior, sic, quod 

 docendi munus, in hac Palladia sede, quondam obierat, hujus rei recor- 

 datio quavis quidem alia erat jucundior, omniumque, ad supremum usque 

 diem, jucundissima. 



Nos A. A. H. H. 1 profiteamur, BERNARDCM Academiae nostrae quon- 

 dam ornamento fuisse , ejusque memoriam pie esse recolendam et con- 

 servandam. 



Sic quidem A. A. S. S.I memoravi, quae, me Rectore, Academiae, 

 nobisque adeo omnibus, maxime lugenda acciderunt. Quodsi et de iis, 

 quae privatim nos adtinent , esset dicendum , casus profecto acerbissimos 

 reminisci et recordari oporteret. At cur adeo dolores renovarem , quibus 

 nonnulli nostrum , capitum carissimorum jactura , luctuve domestico , anno 

 praeterlapso , graviter sunt afflicti? Sunt namque e Professorum Ordine, 

 qui aviam spectatissimam , qui uxorem carissimam, liberis orbatis 

 matrem diligentissimam , optimain qui uxoris dilectissimae sororem , 

 afflicto marito moestisque parentibus repente ereptam, qui desideratis- 

 simae uxoris fratrem conjunctissimum , qui neptem clulcissimam , qui 

 infantem natum, qui consanguineos amicissimos lugent. 



Sed insuper, quasi vero fatale quoddam anno Magistrates mei impen- 

 deret, quo luctus dolorisve aut timoris causa nulli ordini deesset, et 

 vestram coronam , Optimi Adolescentes ! ab omni clade non fuisse immu- 

 nem , mihi est commemorandum. Etenim nee vestrae coronae pepercit atra 

 mors, in omnes , senio sive confectos , viribus seu validissimis vigentes, 

 aetatis sive flore laetantes , sive etiam in vitam vix ingressos , grassari 

 gaudens ! O utinam parentes , optime qui sperabant de filiis , e vestro 

 commilitio ereptis 1 ) , habeant , e quo solatium hauriant , totoque aniino 

 in Summi Numinis consiliis sapientibus aequiescant! Amici utinam amicos, 

 vita egresses, fortiter desiderent ! Vos autem juvenes! Commilitonum 

 mortem lugeatis, et, qualescunque in vita fuerint, sed bonum, quo se 

 commendabant , spectantes, eorum memoriam pie conservetk. 



') Yid. Annolatio XV. 



